Diari Oficial de la Generalitat Valenciana


Sumari del DOGV 3666, del 14-01-2000 (1999/10697)

RESOLUCIÓ d’1 de desembre de 1999, de la Direcció General de Promoció Cultural i Patrimoni Artístic de la Conselleria de Cultura, Educació i Ciència de la Generalitat Valenciana, per la qual s’acorda tindre per incoat l’expedient de delimitació de l’entorn de protecció i es determina la normativa de protecció del castell palau dels Aguilar o de les Quatre Torres, emplaçat al terme municipal d’Alaquàs (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3666

Data del DOGV
:   14-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10860


Data del document
:   01-12-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Alaquàs
    * protecció del patrimoni
    * patrimoni arquitectònic

RESOLUCIÓ d'1 de desembre de 1999, de la Direcció General de Promoció Cultural i Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció i es determina la normativa de protecció del castell palau dels Aguilar o de les Quatre Torres, emplaçat al terme municipal d'Alaquàs (València). [1999/A10789]
  
La disposició addicional primera de la Llei 4/1998, d'11 de juny, de la Generalitat Valenciana, del Patrimoni Cultural Valencià, considera béns d'interés cultural aquells que han sigut declarats així de conformitat amb la Llei 16/1985, de 25 de juny, del Patrimoni Històric Espanyol. En virtut de la dita disposició addicional i de la disposició addicional segona de la citada Llei del Patrimoni Històric Espanyol, el castell palau dels Aguilar o de les Quatre Torres, ubicat a Alaquàs (València), constituïx per ministeri directe de la llei un bé d'interés cultural amb la categoria de monument.
  
Vist l'informe del Servei del Patrimoni Arquitectònic i Mediambiental, favorable a la incoació de l'expedient de delimitació de l'entorn de protecció d'este monument, i de determinació de la normativa de protecció que ha de regir-lo.
  
Atés el que disposa la disposició transitòria primera, apartat 2, de la Llei 4/1998, d'11 de juny, de la Generalitat Valenciana, del Patrimoni Cultural Valencià, sobre adaptació de les declaracions ja assolides als requisits i a les mencions que s'exigixen en la nova normativa autonòmica, així com els seus articles 27 i 28, resolc:
  
Primer
  
Incoar l'expedient de delimitació de l'entorn de protecció del castell palau dels Aguilar o de les Quatre Torres, ubicat a Alaquàs (València), i determinar les normes de protecció que hi són aplicables.
  
Els annexos que s'adjunten a la present resolució delimiten gràficament i literalment l'entorn de protecció i establixen les normes de protecció que han de regir-lo.
  
Segon
  
Seguir amb la tramitació de l'expedient, d'acord amb les disposicions vigents.
  
Tercer
  
Traslladar esta resolució a l'alcalde president d'Alaquàs i fer-li saber que, de conformitat amb el que establix l'article 35 en relació amb el 27.4 de la Llei del Patrimoni Cultural Valencià, qualsevol actuació en esta zona haurà de ser autoritzada per la Direcció General de Promoció Cultural i Patrimoni Artístic, sempre amb caràcter previ a l'execució i abans de l'aprovació d'atorgament de llicència municipal, en el cas que esta siga preceptiva. A més més, l'ajuntament haurà de notificar a este centre directiu, simultàniament a la notificació a l'interessat, les llicències urbanístiques i d'activitat que afecten el monument o el seu entorn, de conformitat amb el que preceptua l'article 36.4 de la Llei del Patrimoni Cultural Valencià.
  
Quart
  
La incoació del present expedient de delimitació comporta la suspensió de la tramitació ordinària d'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'entorn que ara es delimita en els termes referits en el punt anterior. Quant a les ja atorgades, hauran de sotmetre's preceptivament a la consideració d'este centre directiu, a fi de verificar la seua compatibilitat patrimonial en el termini de dos mesos, comptats des de la publicació de la present resolució. I es podran suspendre en la mesura en què es revelen incompatibles o contradictòries amb les normes de protecció que figuren en els annexos, de conformitat amb el que disposa l'article 33 de la Llei del Patrimoni Cultural Valencià.
  
Cinqué
  
Que la present resolució es publique en el Diari Oficial de la Generalitat Valenciana i en el Boletín Oficial del Estado, i es comunique al Registre General de Béns d'Interés Cultural, dependent de l'administració de l'estat, per a la seua anotació preventiva.
  
El que es fa públic als efectes oportuns.
  
València, 1 de desembre de 1999.- La directora general de Promoció Cultural i Patrimoni Artístic: Consuelo Císcar Casabán.
  
ANNEX I
  
1. Justificació de la delimitació proposada
  
La delimitació s'establix en funció dels següents criteris:
  
- Parcel·les que limiten directament amb la que ocupa el bé d'interés cultural, ja que poden afectar-lo, tant visualment com físicament, qualsevol intervenció que es realitze sobre elles.
  
- Parcel·les recaients al mateix espai públic que el bé d'interés cultural i que constituïxen l'entorn visual i ambiental immediat i en el qual qualsevol intervenció que es realitze puga suposar una alteració de les seues condicions de percepció o del caràcter de l'espai urbà.
  
- Espais públics en contacte directe amb el bé d'interés cultural i les parcel·les enumerades anteriorment i que constituïxen part del seu ambient urbà immediat.
  
- Edificacions o qualsevol element del paisatge urbà que, encara no tenint una situació d'immediatesa amb el bé d'interés cultural afecten de forma fonamental la seua percepció.
  
2. Delimitació de l'entorn
  
Origen: intersecció de l'eix de l'avinguda de Miguel Hernández amb la prolongació de la posterior de la parcel·la número 01 de l'illa cadastral número 89015, punt A.
  
Sentit: antihorari.
  
Línia delimitadora: des de l'origen, la línia continua a nord per la posterior de la parcel·la número 01 de l'illa cadastral número 89333. Creua el carrer Mare de Déu del Carme i prosseguix per la mitgera est de les parcel·les números 02 i 16 de l'illa cadastral número 89913. Gira a oest per l'eix del carrer Sant Joan de Ribera per a continuar per la mitgera nord de la parcel·la número 45 de l'illa cadastral número 88445. Inclou esta parcel·la i recorre la mitgera oest de la parcel·la número 36 fins al carrer Benlliure. Travessa este carrer i prosseguix per les posteriors de les parcel·les números 06 i 07 de l'illa cadastral número 88085. Prosseguix a oest per l'eix del carrer Major i a sud pel del carrer Rector Forriols, i a est per l'eix del carrer del Forn i una altra vegada a sud per l'eix del carrer Sant Roc. Continua per l'eix del carrer València fins a introduir-se en l'illa número 89493 per la mitgera est de la parcel·la número 27 i seguint per la mitgera sud de la parcel·la número 21. Creua el carrer Pare Guillem i incorpora les parcel·les números 06, 07 i 08 de l'illa cadastral número 89277. Seguix a nord per l'eix del carrer Advocat Palop Guillem, gira a est per l'eix del carrer Mare Josefa Campos i travessa la parcel·la 01 de l'illa cadastral número 90999, incloent-hi els seues edificis que donen al carrer Pare Guillem fins al punt d'origen A.
  
ANNEX II
  
Normativa de protecció del monument i el seu entorn
  
Monument:
  
Article 1.
  
S'atindrà a allò que s'ha disposat en la secció segona, règim dels béns immobles d'interés cultural, del capítol III, títol II de la Llei 4/1998, d'11 de juny, de la Generalitat Valenciana, del Patrimoni Cultural Valencià (DOGV 18.06.1998), aplicable a la categoria de Monument.
  
Article 2.
  
Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució d'estos fins. L'autorització particularitzada d'ús es regirà segons allò que s'ha disposat per l'article 35 de la Llei del Patrimoni Cultural Valencià.
  
Entorn de protecció:
  
Article 3.
  
Les illes edificables mantindran, amb caràcter general, les alineacions de vial i usos establits en el Pla General d'Ordenació Urbana d'Alaquàs, aprovat definitivament per la Comissió Territorial d'Urbanisme el 27 de setembre de 1990. S'exceptuen les illes cadastrals números 88722 i 88303, les alineacions de les quals seran les establides en el pla adjunt. La possible obertura d'un carrer que travesse l'illa número 88858 queda pendent de concreció, quant a alineacions i amplària, a l'aprovació del preceptiu Pla Especial requerit per l'article 34 de la Llei del Patrimoni.
  
Article 4.
  
Es mantindrà la parcel·lació històrica de l'entorn i s'acceptarà l'agrupació de les parcel·les, mentre no se supere una amplària final màxima de fatxada de 16 metres.
  
Article 5.
  
L'altura reguladora, definida segons el Reglament de Zones d'Ordenació Urbanística de la Comunitat Valenciana, serà la mateixa de l'edifici actualment existent, sempre que no supere el nombre màxim de plantes de dos (inclosa la baixa). Els edificis que superen este nombre de plantes es regiran pel règim fora d'ordenació. A tal efecte, en els supòsits que concloga la seua vida útil, es pretenguen obres de reforma de transcendència equiparable a la reedificació, una remodelació amb eliminació de les plantes superiors o una substitució voluntària d'estos, li seran d'aplicació les ordenances de protecció d'esta normativa. Tot això sense perjuí de la possible aplicació de l'article 21 de la Llei del Patrimoni Cultural Valencià a estos immobles. L'altura màxima reguladora per a estos últims s'establix en sis metres cinquanta centímetres (6,50 m).
  
Article 6.
  
S'exceptuen de l'article anterior:
  
- Les parcel·les cadastrals 01, 02, 16 i 17 de l'illa cadastral número 89759 i les 24, 25, 26 i 27 de l'illa número 88205, que mantindran el nombre de plantes de tres i l'altura reguladora actual. Les possibles edificacions que s'alcen en la nova illa resultant de l'obertura del vial que travessa l'illa núm. 88623, confrontants amb les anteriors, mantindran este nombre de plantes, la mateixa altura reguladora i pendent de cobertes i referència morfològica que estes.
  
- La parcel·la cadastral número 01 de l'illa número 89210, afectada pel règim fora d'ordenació, prendrà com a referència igualar la seua altura reguladora i pendent de coberta a la de la resta dels edificis que conformen esta illa, amb un nombre de plantes de tres.
  
- La parcel·la cadastral número 01 de l'illa número 90032 mantindrà l'actual nombre de plantes de tres.
  
Article 7.
  
L'ús característic dels edificis serà el residencial amb els usos compatibles acceptats pel Pla General.
  
Article 8.
  
 Els edificis tradicionals, pel seu alt valor ambiental i testimonial d'una arquitectura i tipologia que caracteritza l'entorn del monument, hauran de mantindre les fatxades visibles des de la via pública, preservant i restaurant els caràcters originaris d'estes.
  
Article 9.
  
Les fatxades de nova edificació o de remodelació d'aquelles que no siguen tradicionals s'adequaran amb caràcter estètic a la tipologia i acabats de la zona atenent les següents disposicions:
  
- Les volades de coberta seran els tradicionals a la zona.
  
- Els buits seran de proporció vertical, disposició i dimensions característiques de la zona.
  
- Es prohibixen els acabats amb materials no tradicionals o que suposen la imitació d'altres materials.
  
- Els balcons seran de safata de grossor no superior a 15 centímetres, volada no superior a 40 centímetres, longitud màxima d'1,80 metres i barana de ferro, i es prohibixen els miradors.
  
- Els tancaments seran de fusta.
  
- Es prohibixen les persianes, excepte les persianetes exteriors enrotllables tradicionals.
  
Article 10.
  
Les obres de reforma interior, que aconseguisquen el nivell de rehabilitació, que s'escometen en els edificis inclosos en l'entorn, hauran d'adequar la fatxada a les condicions estètiques d'esta normativa.
  
Article 11.
  
Les cobertes seran inclinades, de pendent màxim del 35%, a dos aigües, de teula àrab. El carener estarà situada a una altura màxima de 2,25 metres respecte a l'altura màxima reguladora.
  
Article 12.